b'\n_START_ARTICLE_\nSrednji detel\n_START_SECTION_\nOpis\n_START_PARAGRAPH_\nOdrasli srednji detel dose\xc5\xbee v dol\xc5\xbeino med 20 in 22\xc2\xa0cm, po ve\xc4\x8dini pa se zadr\xc5\xbeuje na drevesih, kjer med drevesno skorjo i\xc5\xa1\xc4\x8de hrano, ki je sestavljena prete\xc5\xbeno iz \xc5\xbeu\xc5\xbeelk in njihovih li\xc4\x8dink. Ob\xc4\x8dasno se hrani tudi z drevesnim sokom. Samec in samica se med seboj po zunanji podobi ne razlikujeta. Zgornja stran glave je rde\xc4\x8da, trebuh je belkaste, spodnji del trebuha in repa pa je svetlo rde\xc4\x8de barve. Med parjenjem ta vrsta v deblo ali debelej\xc5\xa1o vejo izdolbe luknjo, premera okoli 5\xc2\xa0cm, v kateri si naredi gnezdo, v katerega nato samica izle\xc5\xbee od 4 do 8 belih jajc. Iz jajc se po 11 do 14 dneh v marcu ali aprilu izvalijo mladi\xc4\x8di, ki so gnezdomci._NEWLINE_Ogla\xc5\xa1a se s po\xc4\x8dasnim gvayk gvayk gvayk gvayk gvayk ter hitrim kik kekekekek._NEWLINE_V Sloveniji so najve\xc4\x8dje populacije v ni\xc5\xbeinskih gozdovih reke Mure in v Krakovskem gozdu, kjer \xc5\xbeivi nekaj 100 parov te vrste.'